title: Предложение за решение на Съвета относно сключването на Споразумение между Европейската общност и Правителството на Япония за митническо сътрудничество и административна взаимопомощ по митническите въпроси

text:
                КОМИСИЯ НА ЕВРОПЕЙСКИТЕ ОБЩНОСТИ
                                            Брюксел, 11.4.2007
                                            COM(2007) 177 окончателен
                                            2007/0067 (ACC)
                                Предложение за
                           РЕШЕНИЕ НА СЪВЕТА
      относно сключването на Споразумение между Европейската общност и
   Правителството на Япония за митническо сътрудничество и административна
                    взаимопомощ по митническите въпроси
                          (представенo от Комисията)
BG                                                                         BG
 ---pagebreak---                            ОБЯСНИТЕЛЕН МЕМОРАНДУМ
       1) КОНТЕКСТ НА ПРЕДЛОЖЕНИЕТО
          •
   110
              Основания и цели на предложението
          Като част от външната политика на ЕС, Европейската общност се стреми към
          сътрудничество по митническите въпроси на международно ниво с най-големите
          си търговски партньори. Основавайки се на Препоръка на Комисията за
          упълномощаване от Съвета относно преговорите по споразуменията за
          митническо сътрудничество, на 5 април 1993 г. Съветът реши да упълномощи
          Комисията да започне преговори с основните си търговски партньори: Корея,
          Канада, САЩ, Хонконг и Япония. Едно споразумение за митническо
          сътрудничество с Япония би било важен инструмент за балансиране на
          либерализирането на търговията и улесняване на търговските процедури с оглед
          на борбата срещу измамите и незаконните дейности.
          •
   120
              Общ контекст
          В съзвучие с политиката на Европейската общност за международно митническо
          сътрудничество, споразуменията за митническо сътрудничество и за
          административна взаимопомощ позволяват на страните да въведат нужните
          инструменти за митническо сътрудничество. До момента Европейската общност
          е сключила споразумения за митническо сътрудничество с Корея, Канада, САЩ,
          Индия и Китай. Япония е единственият от основните търговски партньори на
          Европейската общност, който все още не е сключил споразумение за митническо
          сътрудничество с Европейската общност.
          Споразумението за митническо сътрудничество между Европейската общност и
          Япония, смятано за приоритет в Плана за действие ЕС - Япония, би предоставило
          идеална рамка за дискутиране на всички въпроси, свързани с митниците, и
          проблеми като облекчаването на търговията, прилагането на международното
          законодателство    относно    интелектуалната     собственост,    борбата   с
          фалшифицирането, както и сигурността на логистичната верига за доставки,
          които са приоритетни области за ЕС и за Япония.
          Контактите с оглед договарянето на споразумение между Япония и Европейската
          общност започнаха едва през 2004 г. и бяха последвани от поредица етапи на
          официални преговори с властите на Япония през 2005 и 2006 г.
          След последния кръг преговори през 2006 г. и нанесените от юридическата
          служба на правителството на Япония в края на миналата година корекции на
          проектоспоразумението , двете страни постигнаха съгласие по приложения текст.
          С оглед на възможно по-бързото подписване на споразумението за митническо
          сътрудничество и административна взаимопомощ, Комисията предлага Съветът
          да одобри приложеното предложение за решение за подписване и сключване на
          това споразумение.
          •
   130
              Съществуващи разпоредби в сферата на предложението
          Проектоспоразумението за митническо сътрудничество Европейска общност –
BG                                           2                                          BG
 ---pagebreak---           Япония съдържа стандартните разпоредби за правно сътрудничество, техническа
          и административна взаимопомощ, включени в предишни споразумения за
          митническо сътрудничество и административна взаимопомощ.
          •
   140
             Съгласуваност с други политики и цели на Съюза
          Предложението е напълно съгласувано с митническата политика на
          Европейската общност по отношение на митническо сътрудничество с трети
          страни. То цели опростяване и хармонизиране на митническите процедури и
          предоставя средства за борба с митническите измами и обмен на информация по
          въпросите на административната взаимопомощ
       2) КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКА НА ВЪЗДЕЙСТВИЕТО
          •  Консултации със заинтересованите страни
   211
          Методи на консултиране, основни целеви сектори и общ профил на допитаните
          По време на преговорите, в работната група на Съвета „Митнически съюз“
          редовно се е извършвало допитване до страните-членки.
          Европейската служба за борба с измамите (OLAF), Генерална дирекция „Външни
          отношения”, Генерална дирекция „Търговия” и Генерална дирекция
          „Правосъдие, свобода и сигурност” са получили споразумението, за да дадат своя
          принос преди започване на междуведомствените консултации.
   212
          Обобщение на отговорите и как те са били взети под внимание
          Предложението съдържа направените от страните-членки устни предложения,
               които са представени на работната група на Съвета „Митнически съюз“.
          То отразява и приноса на съответните служби на Комисията.
          Консултираните органи споделят възгледа, че споразумението е стандартен
          документ в съответствие с предишни споразумения за митническо
          сътрудничество на Европейската общност с трети страни.
          •  Набиране и ползване на експертни мнения
   229
          Не е имало нужда от външни експертни мнения.
          •
   230
             Оценка на въздействието
          Не е било предвидено публично обсъждане при изготвянето на стратегически
          подход за митническите отношения между ЕС и Япония. Все пак, на
          многобройни форуми и диалози ЕС - Япония, заинтересовани страни като
          правителства, частни компании, консултанти, бизнес асоциации и индустриални
          федерации са изразили надеждата си, че споразумението за митническо
          сътрудничество Европейска общност - Япония би изиграло съществена роля с
          оглед на текущите затруднения, пред които се изправят Европейската общност и
          Япония в митническите дела.
BG                                           3                                           BG
 ---pagebreak---           Споразумението ще представлява правно основание за обмен на информация и за
          административна помощ между договарящите се страни за правилното
          прилагане на митническото законодателство и ще предостави някои ползотворни
          и съвременни методи на сътрудничество, включващи разнообразни способи за
          приложение.
          Предложението ще представлява правен инструмент, необходим за осигуряване
          на адекватно митническо сътрудничество между Европейската общност и
          Япония, и ще отрази признаване на нарастващия размер, обхват и сложност на
          международното пиратство и фалшификаторство, както и ангажимента на
          страните да подобрят защитата на интелектуалната собственост и да направят
          международната верига за доставки сигурна, като същевременно улеснят
          придвижването на законните стоки, които се търгуват по света.
       3) ПРАВНИ ЕЛЕМЕНТИ НА ПРЕДЛОЖЕНИЕТО
          •
   305
             Обобщение на предлаганото действие
          В съответствие с директивите на Съвета от 1993 г. и като се има предвид
          важността на търговските връзки между Европейската общност и Япония (един
          от нашите основни търговски партньори), налице е задачата за осигуряване на
          ефективно сътрудничество между митническите власти на страните.
          Приложеното предложение цели приемането на решение от Съвета за
          споразумение между Европейската общност и Япония за сътрудничество и
          административна взаимопомощ в митническите дела. Приемането на такъв
          инструмент ще позволи на страните да развият митническо сътрудничество за
          борба с митническите нарушения, за превенция, разследване и противопоставяне
          на всякакъв вид нарушения на митническото законодателство, за опростяване и
          хармонизиране на митническите процедури и на възможността за обмен на
          информация относно дейности, които могат да доведат до престъпления на
          територията на другата страна.
          •
   310
             Правно основание
          Съгласно член 133 от Договора за създаване на Европейската общност, в
          случаите, при които е необходимо да се водят преговори с една или повече
          държави или международни организации, Комисията отправя препоръка до
          Съвета, който оправомощава Комисията да води съответните преговори. Съветът
          и Комисията са натоварени с отговорността да проверят, че договореностите са в
          съответствие с вътрешните политики и правила на Общността.
          Член 300 от Договора за създаване на Европейската общност постановява, че
          подписването и сключването на споразумението са предмет на решение на
          Съвета, гласуващ чрез квалифицирано мнозинство по предложение на
          Комисията.
          Решение на Съвета от 5 април 1993 г., съдържащо насоките за провеждане на
          преговори за споразумения за митническо сътрудничество с основните търговски
          партньори на ЕС.
BG                                          4                                            BG
 ---pagebreak---           •
   329
             Принцип на субсидиарност
          Предложението попада под изключителните компетенции на Общността. По тази
          причина принципът на субсидиарност не се прилага.
          •  Принцип на пропорционалност
          Предложението съответства на принципа на пропорционалност по следните
          причини:
   331
          Предлаганата мярка е необходима и подходяща за правилното осъществяване на
          митническо сътрудничество между Европейската общност и Япония.
   332
          С предложението се установява координационен механизъм под формата на
          Съвместен комитет за митническо сътрудничество, съставен от представители на
          митническите администрации на страните и от представители на Комисията.
          Съвместният комитет за митническо сътрудничество ще се стреми да намалява
          административните тежести на Споразумението по подходящ и пропорционален
          начин с оглед постигане на целите от договарящите се страни.
          •  Избор на инструменти
   341
   342
          Съгласно Член 300 от Договора за създаване на Европейската общност,
          подписването и сключването на споразумения се решава и извършва от Съвета
          чрез квалифицирано мнозинство по предложение на Комисията. Решението на
          Съвета е подходящият инструмент (и като такъв е споменат от Съвета през април
          1993 г., когато той упълномощи Комисията да преговаря от негово име за
          споразумения за митническо сътрудничество с основните търговски партньори
          на Европейската общност).
       4) ПОСЛЕДСТВИЯ ЗА БЮДЖЕТА
   409
          Предложението няма никакви последствия за бюджета на Общността.
       5) ДОПЪЛНИТЕЛНА ИНФОРМАЦИЯ
          •  Преразглеждане/преработване и клауза за автоматично прекратяване
   533
          Предложението не включва клауза за автоматично прекратяване.
BG                                           5                                          BG
 ---pagebreak---                                                     2007/0067 (ACC)
                                      Предложение за
                                 РЕШЕНИЕ НА СЪВЕТА
         относно сключването на Споразумение между Европейската общност и
     Правителството на Япония за митническо сътрудничество и административна
                         взаимопомощ по митническите въпроси
   СЪВЕТЪТ НА ЕВРОПЕЙСКИЯ СЪЮЗ,
   Като взе предвид Договора за създаване на Европейската общност, и по-специално член
   133, във връзка с първото изречение на член 300, параграф 2 от него,
   като взе предвид предложението на Комисията,
   като взе предвид, че на 5 април 1993 г. Съветът упълномощи Комисията да започне
   преговори от името на Европейската общност по споразумения за митническо
   сътрудничество на Общността с основните й търговски партньори,
   като взе предвид, че Споразумението за митническо сътрудничество и
   административна взаимопомощ по митническите въпроси между Европейската
   общност и Правителството на Япония следва да се одобри,
   РЕШИ:
                                           Член 1
   Споразумението за митническо сътрудничество и административна взаимопомощ по
   митническите въпроси между Европейската общност и Правителството на Япония се
   одобрява с настоящото от името на Европейската общност.
   Текстът на споразумението е приложен към това Решение.
                                           Член 2
   Комисията, подпомагана от представители на страните-членки, представлява
   Общността в Съвместния комитет за митническо сътрудничество, основан съгласно
   член 21 от споразумението.
                                           Член 3
   С настоящото Председателят на Съвета е упълномощен да посочва лицата, имащи
   право да подпишат споразумението от името на Общността.
BG                                           6                                         BG
 ---pagebreak---                                                Член 4
   Председателят на Съвета от името на Общността дава ход на обявлението, упоменато в
   член 22 на споразумението.1
                                               Член 5
   Решението се публикува в Официален вестник на Европейските общности.
   Съставено в Брюксел,
                                               За Съвета:
                                               Председател
                                               […]
   1
          Датата на влизане в сила на споразумението ще бъде публикувана в Официален вестник на
          Европейските общности от Генералния секретариат на Съвета.
BG                                                7                                             BG
 ---pagebreak---                                     ПРИЛОЖЕНИЕ
               СПОРАЗУМЕНИЕ ЗА МИТНИЧЕСКО СЪТРУДНИЧЕСТВО И
        АДМИНИСТРАТИВНА ВЗАИМОПОМОЩ ПО МИТНИЧЕСКИТЕ ВЪПРОСИ
        МЕЖДУ ЕВРОПЕЙСКАТА ОБЩНОСТ И ПРАВИТЕЛСТВОТО НА ЯПОНИЯ
   ЕВРОПЕЙСКАТА ОБЩНОСТ и ПРАВИТЕЛСТВОТО НА ЯПОНИЯ (наричани по-
   долу „договарящите се страни”),
   ВЗИМАЙКИ ПРЕДВИД важността на търговските връзки между Япония и
   Европейската общност (по-долу в това споразумение наричана „Общността”) и
   желаейки да допринесат, в полза и на двете страни, за хармоничното развитие на тези
   връзки;
   УБЕДЕНИ, че за постигането на тази цел трябва да бъде предприето развитие на
   митническото сътрудничество;
   ОТЧИТАЙКИ развитието на митническото сътрудничество между договарящите се
   страни относно митническите процедури;
   ВЗИМАЙКИ ПРЕДВИД, че действия в нарушение на митническото законодателство са
   в ущърб на икономическите, фискалните и търговските интереси на двете договарящи
   се страни, и признавайки важността на осигуряването на точна оценка на митническите
   такси и други налози;
   КАТО СЕ УБЕДИХА, че мерки срещу подобни действия могат да се предприемат по-
   ефективно чрез сътрудничество между митническите власти;
   КАТО ПРИЗНАХА значителната роля на митническите власти и важността на
   митническите процедури за поощряване на търговските облекчения;
   ВЗЕМАЙКИ ПОД ВНИМАНИЕ високото ниво на ангажираност на двете договарящи
   се страни към митническите дейности и сътрудничеството в борбата срещу
   нарушенията на интелектуалната собственост;
   КАТО ОБЪРНАХА ВНИМАНИЕ на задълженията, произтичащи от международните
   конвенции, вече приети от или прилагани спрямо договарящите се страни, както и на
   свързаните с митниците действия, предприети от Световната търговска организация
   (по-долу в това споразумение наричана „СТО”);
   СЪОБРАЗЯВАЙКИ СЕ с препоръките за административна взаимопомощ на Съвета по
   митническо сътрудничество (по-долу в това споразумение наричан „СМС”) от 5
   декември 1953 г.;
   КАТО ВЗЕХА ПРЕДВИД, че през 1991 г. Съвместната декларация за връзките между
   Европейската общност и нейните страни-членки и Япония предостави основни насоки
   на отношенията и постави последователни цели за по-нататъшно развитие на
   взаимоотношенията;
BG                                          8                                          BG
 ---pagebreak---    СЕ СПОРАЗУМЯХА ЗА СЛЕДНОТО:
                                       ГЛАВА I
                               ОБЩИ РАЗПОРЕДБИ
                                          Член 1
                                       Определения
   За целите на настоящото споразумение:
   а)      “Митническо законодателство” означава законите и разпоредбите на Япония
           или на Общността, регулиращи вноса, износа и транзитното преминаване на
           стоки и поставянето им под каквито и да е други митнически процедури,
           включително мерки по възбрана, ограничения и контрол, попадащи в
           компетенцията на митническите власти;
   б)      “Законите и разпоредбите на договарящата се страна” и “законите и
           разпоредбите на всяка от страните по договора” означават законите и
           разпоредбите на Япония или законите и разпоредбите на Общността, според
           контекста;
   в)      “Митнически орган” означава за Япония Министерството на финансите, а за
           Общността - компетентните служби на Комисията на Европейските общности,
           отговарящи за митническите въпроси, както и митническите власти на
           страните-членки на Общността;
   г)      “Орган-заявител” означава митнически орган на страна по договора, който
           отправя искане за помощ въз основа на това споразумение;
   д)      “ Орган-адресат” означава митнически орган на страна по договора, който
           получава искане за помощ въз основа на това споразумение;
   е)      “Лични данни” означава цялостната информация,             отнасяща се   до
           идентифицирано или идентифицируемо физическо лице;
   ж)      “Действие в нарушение на митническото законодателство’’ означава всяко
           нарушение или опит за нарушение на митническото законодателство;
   з)      “Лице” означава всяко физическо лице, всяко юридическо лице или всеки друг
           субект без юридически статут, учредено или организирано според законите и
           разпоредбите на всяка от страните по договора, извършващо внос, износ или
           транзит на стоки; и
   и)      “Информация” означава данни, документи, доклади и друг вид съобщения в
           какъвто и да е формат, включително електронни копия на такива.
BG                                          9                                         BG
 ---pagebreak---                                           Член 2
                                 Териториално приложение
   Настоящото споразумение се прилага, от една страна, на територията на Япония, в
   която е в сила нейното митническо законодателство, и от друга страна, на териториите,
   където се прилага Договорът за създаване на Европейската общност, и според
   условията, изложени в този Договор.
                                          Член 3
                                        Изпълнение
   Настоящото споразумение се изпълнява от договарящите се страни в съответствие със
   законите и разпоредбите на всяка от страните по договора и в рамките на наличните
   ресурси на техните съответни митнически власти.
                                          Член 4
                                Обхват на сътрудничеството
   1.      Съгласно настоящото споразумение, митническото сътрудничество покрива
           всички въпроси, отнасящи се до приложението на митническото
           законодателство.
   2       Страните по договора се ангажират да развиват митническото сътрудничество
           чрез своите митнически власти. По-конкретно, страните по договора си
           сътрудничат в:
           (a)   създаването и поддържането на комуникационни канали между техните
                 митнически власти за улесняване на сигурен и бърз обмен на
                 информация;
           (б)   улесняване на ефективна координация между техните митнически власти;
                 и
           (в)   всякакви други административни въпроси, свързани с настоящото
                 споразумение, които биха могли да наложат съвместни действия.
   3.      Страните по договора, в съответствие с международните стандарти, се
           ангажират да полагат съвместни усилия чрез митническите си власти за
           създаване на търговски облекчения в областта на митниците.
                                          Член 5
                                    Обхват на помощта
   1.      Страните по договора чрез своите митнически власти си помагат взаимно в
           съответните сфери на компетенция и в рамките на наличните ресурси, по
           начина и съгласно условията, изложени в настоящото споразумение, за
BG                                          10                                           BG
 ---pagebreak---            осигуряване на правилно прилагане на митническото законодателство и в
           частност за предпазване, разследване и борба с действия в нарушение на това
           законодателство.
   2.      Помощ по митнически въпроси съгласно настоящото споразумение се
           осигурява между митническите власти на страните по договора, които са
           компетентни по приложението на настоящото споразумение. То не е в ущърб
           на правата и задълженията на която и да е страна по договора относно
           взаимопомощ по наказателноправни въпроси съгласно международните
           споразумения или законите и разпоредбите на всяка от страните по договора.
           То не касае информацията, придобита съгласно прерогативите, упражнени по
           искане на съдебен орган.
   3.      Настоящото споразумение не урежда помощ за възстановяване на мита, данъци
           или глоби.
                                           Член 6
                         Връзка с други международни споразумения
   1.      Разпоредбите на настоящото споразумение не засягат правата и задълженията
           на всяка от страните по договора, поети съгласно всякакви други
           международни споразумения.
   2.      Независимо от разпоредбите на параграф 1, разпоредбите на настоящото
           споразумение имат предимство пред разпоредбите на което и да е двустранно
           споразумение за митническо сътрудничество и административна взаимопомощ,
           което е било и може да бъде сключено между отделните страни-членки на
           Общността и Япония, доколкото разпоредбите на последното са несъвместими
           с тези на настоящото споразумение.
   3.      Разпоредбите на настоящото споразумение не засягат разпоредбите на
           Общността, уреждащи съобщаването между компетентните служби на
           Комисията и митническите власти на страните-членки на всякаква
           информация, получена чрез настоящото споразумение, която може да е от
           интерес за Общността.
                                        ГЛАВА II
                   МИТНИЧЕСКО СЪТРУДНИЧЕСТВО
                                           Член 7
                         Сътрудничество в митническите процедури
   С оглед облекчаването на законното движение на стоки, митническите власти обменят
   информация и опит относно мерките за подобряване на митническите техники и
   процедури и на компютъризирани системи в съответствие с разпоредбите на
   настоящото споразумение.
BG                                          11                                         BG
 ---pagebreak---                                            Член 8
                                 Техническо сътрудничество
   Митническите власти могат взаимно да си предоставят техническо сътрудничество и да
   обменят персонал и опит относно мерките за подобряване на митническите техники и
   процедури и на компютъризираните системи, с оглед на постигането на целите
   съгласно разпоредбите на настоящото споразумение.
                                           Член 9
                         Обсъждания в международни организации
   Митническите власти се стремят да развиват и заздравяват сътрудничеството си по
   въпроси от общ интерес, с оглед улесняване на обсъжданията по митническите въпроси
   в рамките на съответните международни организации, като например СМС и СТО.
                                       ГЛАВА III
                АДМИНИСТРАТИВНА ВЗАИМОПОМОЩ
                                          Член 10
                                   Помощ при поискване
   1.      При поискване от орган-заявител, органът-адресат му предоставя цялата
           съответна информация, която би могла да му даде възможност да гарантира, че
           митническото законодателство на договарящата се страна на органа-заявител
           се прилага правилно, включително информация относно разкрити или
           планирани действия, които са или могат да се окажат в нарушение на такова
           митническо законодателство.
           По-конкретно, при поискване, органът-адресат предава на органа-заявител
           информация относно действията, които могат доведат до операции в
           нарушение на митническото законодателство на договарящата се страна на
           органа-заявител, като например неточни митнически декларации и
           удостоверения за произход, фактури или други документи, за които се знае или
           се подозира, че са неточни или фалшифицирани.
   2.      При поискване от органа-заявител, органът-адресат го информира:
           (a)   дали стоките, изнесени от територията на една от страните по договора,
                 са правилно внесени в другата, като се уточни, където е възможно,
                 митническата процедура, която е приложена спрямо стоките; и
           (б)   дали стоките, внесени в територията на една от страните по договора, са
                 били правилно изнесени от другата, като се уточни, където е възможно,
                 митническата процедура, която е приложена спрямо стоките.
BG                                           12                                          BG
 ---pagebreak---    3.      При поискване от органа-заявител, органът-адресат, в рамките на законите и
           разпоредбите на договарящата се страна на органа-адресат , осигурява
           информация и упражнява особен надзор над:
           (a)   лица, по отношение на които има приемливи основания да се смята, че са
                 или са били замесени в дейности, нарушаващи митническото
                 законодателство на договарящата се страна на органа-заявител;
           (б)   места, където наличните стоки са били или може да са складирани или
                 сглобени по такъв начин, че има приемливи основания да се смята, че
                 тези стоки са предназначени за използване в операции, нарушаващи
                 митническото законодателство на договарящата се страна на органа-
                 заявител;
           (в)   стоки, които са или може да бъдат транспортирани по такъв начин, че има
                 приемливи основания да се смята, че са предназначени за използване в
                 операции, нарушаващи митническото законодателство на договарящата
                 се страна на органа-заявител; и
           (г)   транспортни средства, които са или могат да бъдат използвани по такъв
                 начин, че има приемливи основания да се смята, че са предназначени за
                 използване в операции, нарушаващи митническото законодателство на
                 договарящата се страна на органа-заявител.
                                           Член 11
                                    Помощ на добра воля
   Договарящите се страни взаимно си помагат по собствена инициатива и в съответствие
   със законите и разпоредбите на всяка от тях, ако сметнат, че това е необходимо за
   правилното прилагане на митническото законодателство, и по-конкретно в ситуации,
   които могат да доведат до значителни щети за икономиката, общественото здраве,
   обществената сигурност или подобен жизненоважен интерес на другата договаряща се
   страна, и по-специално като предоставят придобита информация, отнасяща се до:
           (a)   дейности, които са или изглеждат, че са в нарушение на митническото
                 законодателство, и които могат да представляват интерес за другата
                 договаряща се страна;
           (б)   нови средства и методи, използвани за извършване на операции в
                 нарушение на митническото законодателство;
           (в)   стоки, за които се знае, че са предмет на операции в нарушение на
                 митническото законодателство;
           (г)   лица, по отношение на които има приемливи основания да се смята, че са
                 или са били замесени в дейности, нарушаващи митническото
                 законодателство; и
BG                                            13                                         BG
 ---pagebreak---       (д)   транспортни средства, за които има приемливи основания да се смята, че
            са били, са, или могат да бъдат използвани за операции в нарушение на
            митническо законодателство.
                                      Член 12
                     Форма и съдържание на молбите за помощ
   1. Съгласно настоящото споразумение молбите се изготвят в писмен вид. Те се
      придружават от документи, необходими за да се осигури положителен отговор.
      Когато спешността на ситуацията го налага, може да се приеме и устна молба,
      но тя трябва незабавно да се потвърди в писмен вид.
   2. Съобразно параграф 1, молбите включват следната информация:
      (а)   орган-заявител;
      (б)   поискана мярка;
      (в)   предмет на и основание за молбата;
      (г)   колкото се може по-точни и изчерпателни сведения за лицата, които са
            цел на разследването;
      (д)   обобщение на съответните факти и на справкита, които вече са били
            извършени; и
      (е)   съответните правни основания.
   3. Молбите трябва да се подават на език, приемлив и за органа-адресат, и за
      органа-заявител. Това изискване може също да се приложи в необходимата
      степен за всички документи, които съгласно параграф 1 придружават молбата.
   4. Ако молбата не отговаря на посочените по-горе формални изисквания, може да
      се поиска нейното коригиране или допълване; междувременно органът-адресат
      може да вземе предпазни мерки.
                                      Член 13
                            Удовлетворяване на молбите
   1. За да се съобрази с молбата за помощ, органът-адресат, в рамките на своите
      компетенции и налични ресурси, може да предприеме всички приемливи
      мерки, предоставяйки вече притежавана от него информация, като осъществи
      подходящи справки или уреди тяхното извършване.
   2. Молбите за помощ се удовлетворяват съобразно законите и разпоредбите на
      договарящата се страна на органа-адресат.
   3. Надлежно упълномощени официални лица на органа-заявител могат, със
      съгласието на органа-адресат и при условия, поставени от последния, да имат
BG                                      14                                         BG
 ---pagebreak---       право на достъп в офисите на органа-адресат , за да получат информация
      относно действия, които са или могат да бъдат в нарушение на митническо
      законодателство, от каквато информация органът-заявител има нужда за целите
      на настоящото споразумение.
   4. Надлежно упълномощени официални лица от органа-заявител могат, със
      съгласието на органа-адресат и при условия, поставени от последния, да
      присъстват на справкита, извършвани под юрисдикцията на последния, при
      специални случаи.
   5. В случай, че молбата не може да бъде удовлетворена, органът-заявител се
      уведомява незабавно за този факт с изложение на причините. Изложението
      може да бъде придружено от съответната информация, която органът-адресат
      сметне, че може да бъде в помощ на органа-заявител.
   6. По искане на органа-заявител и когато сметне това за уместно, органът-адресат
      може да съобщи на органа-заявител мястото и времето на действието, което ще
      предприеме в отговор на молбата за помощ, така че подобно действие да може
      да бъде координирано.
                                     Член 14
                      Форма за съобщаване на информацията
   1. Органът-адресат информира за резултатите от справките си органа-заявител в
      писмен вид заедно със съответните документи и други съобщения.
   2. Тази информация може да бъде в електронен вид.
                                     Член 15
              Изключения от задължението за предоставяне на помощ
   1. Оказването на помощ може да бъде отказано или задържано, или може да е
      подчинено на определени условия или изисквания, в случаите, когато
      договарящата се страна на органа-адресат е на мнение, че помощ съгласно
      настоящото споразумение може да наруши суверенитета на Япония или на
      страна-членка на Общността, или тяхната сигурност, обществена политика или
      друг съществен интерес, като упоменатия в член 16, параграф 2.
      По-конкретно, всяка една от договарящите се страни може да ограничи
      информацията, която съобщава на другата договаряща се страна, когато
      последната не е в състояние да предостави уверение, изискано от първата , по
      отношение на поверителността или ограничаването на целите, за които
      информацията ще бъде използвана.
   2. Оказването на помощ може да бъде задържано от органа-адресат въз основа на
      това, че то ще попречи на текущо разследване, включително на разследване от
      съответните агенции за прилагане на закона, на прокуратурата или на съдебни
      или административни производства. В такива случаи органът-адресат се
BG                                     15                                           BG
 ---pagebreak---       консултира с органа-заявител, за да определи дали помощта може да бъде
      оказана като предмет на такива срокове и условия, каквито органът-адресат
      може да изиска.
   3. Когато органът-заявител потърси помощ, каквато сам не би могъл да окаже,
      ако му бъде поискана, той трябва да обърне внимание на това в своята молба. В
      този случай органът-адресат сам решава как да отговори на такава молба.
   4. За случаите, упоменати в параграфи 1 и 2, решението на органа-адресат и
      основанията за него задължително се съобщават на органа-заявител без
      неоправдано забавяне.
                                     Член 16
                      Обмен на информация и поверителност
   1. Всяка информация, която се съобщава под каквато и да е форма съгласно
      настоящото споразумение, трябва да се счита за поверителна по същността си,
      в зависимост от законите и разпоредбите на всяка от договарящите се страни, и
      се ползва от защитата, отредена на подобна информация според съответните
      закони и разпоредбите на договарящата се страна на митническия орган, който
      я получава, както и на съответните разпоредби, приложими към властите на
      Общността, освен ако договарящата се страна, която е предоставила
      информацията, не даде предварително съгласие за разгласяването на такава
      информация.
   2. Лични данни могат да бъдат обменяни, но само когато договарящата се страна,
      която би могла да ги получи, се наема да защитава тези данни най-малко по
      начин, идентичен с приложимия за този частен случай в договарящата се
      страна, която би могла да ги предостави. Договарящата се страна, която би
      могла да предостави информацията, не поставя изисквания, които са по-
      обременяващи от приложимите в нейната собствена юрисдикция.
      Договарящите се страни обменят информация помежду си за законите и
      разпоредбите във всяка от договарящите се страни , включително, където е
      приложимо, за тези в страните-членки на Общността.
   3. Придобитата информация се използва единствено за целите на настоящото
      споразумение. Когато някоя от договарящите се страни иска да употреби
      такава информация за други цели, тя предварително трябва да получи
      писменото съгласие на митническия орган, който е предоставил информацията.
      Тази употреба след това е предмет на всякакви ограничения, наложени от този
      орган.
   4. Параграф 3 не възпрепятства употребата на информация, придобита съгласно
      настоящото споразумение, като доказателство по административни
      производства, започнати по отношение на операции в нарушение на
      митническото законодателство. По тази причина, договарящите се страни
      могат да използват като доказателство информацията, придобита съобразно
      разпоредбите на настоящото споразумение в своите показания, доклади,
BG                                      16                                          BG
 ---pagebreak---            свидетелства и в административни производства. Митническият орган,
           предоставил информацията, се уведомява за тази нейна употреба.
   5.      Независимо от параграф 3 на този член, освен ако не е известен по друг начин
           от митническия орган, предоставящ информацията, митническият орган,
           получаващ информацията, може да предостави получената съобразно
           настоящото споразумение информация на съответните агенции за прилагане на
           закона на своята договаряща се страна. Тези агенции могат да ползват тази
           информация само за правилното прилагане на митническото законодателство и
           като предмет на условията, уредени в член 16 и 17 на настоящото
           споразумение.
   6.      Този член не изключва възможността за използване или огласяване на
           информацията до степента, в която съществува такова задължение според
           законите и разпоредбите на договарящата се страна на митническия орган,
           който я е получил. Този митнически орган, когато това е възможно, отправя
           предизвестие за всяко такова разгласяване до митническия орган, който е
           предоставил информацията.
           Освен ако не е уговорено друго с договарящата се страна, предоставила
           информацията, и където това е уместно, получаващата договаряща се страна
           използва всички възможни мерки съгласно приложимото законодателство и
           разпоредби на същата , за да спазва поверителността на информацията и да
           защитава личните данни спрямо искания от трети страни или други органи за
           разгласяване на въпросната информация.
                                          Член 17
                                 Наказателни производства
   Информацията, предоставена от митническия орган на едната договаряща се страна на
   митническия орган на другата договаряща се страна съгласно настоящото
   споразумение, не се използва от последната в наказателни производства, заведени от
   съд или съдия.
                                          Член 18
                              Разходи по оказване на помощта
   1.      Разходите, направени при прилагането на настоящото споразумение, се поемат
           от съответните договарящи се страни.
   2.      Ако при удовлетворяване на дадена молба стане очевидно, че крайното
           осъществяване ще породи извънредни разходи, митническите власти се
           консултират, за да определят сроковете и условията, при които молбата да се
           удовлетвори.
BG                                          17                                          BG
 ---pagebreak---                                       ГЛАВА IV
                     ЗАКЛЮЧИТЕЛНИ РАЗПОРЕДБИ
                                          Член 19
                                         Заглавия
   Заглавията на главите и членовете на настоящото споразумение са добавени само за
   справочно улеснение и не засягат тълкуването на настоящото споразумение.
                                          Член 20
                                       Консултации
   Всички въпроси или спорове, свързани с тълкуването или прилагането на настоящото
   споразумение, се уреждат чрез взаимни консултации между договарящите се страни.
                                          Член 21
                     Съвместен комитет за митническо сътрудничество
   1.      С настоящето се учредява Съвместен комитет за митническо сътрудничество,
           състоящ се от официални представители от Министерството на финансите и
           Министерството на външните работи на Япония, и от официални
           представители на Европейската общност, отговарящи за митническите
           въпроси. Други официални лица от двете договарящи се страни с нужния опит,
           свързан с въпросите, предмет на обсъждане, могат да бъдат включени при
           специални случаи. Комитетът се свиква на място, дата и при дневен ред,
           определени чрез взаимно съгласие.
   2.      Съвместеният комитет за митническо сътрудничество, освен другото:
           (a)  съблюдава правилното функциониране на споразумението;
           (б)  предприема необходимите мерки за митническо сътрудничество в
                съответствие с целите на настоящото споразумение;
           (в)  обменя мнения по всички въпроси в интерес на митническото
                сътрудничество, включително за бъдещи мерки и ресурсното им
                обезпечаване;
           (г)  препоръчва решения, насочени към постигане на целите на настоящото
                споразумение; и
           (д)  приема своя вътрешен правилник.
BG                                          18                                        BG
 ---pagebreak---                                            Член 22
                             Влизане в сила и продължителност
   1.      Настоящото споразумение влиза в сила в първия ден на месеца, последващ
           датата, на която договарящите се страни се уведомят взаимно за завършването
           на процедурите, необходими за тази цел, чрез разменени помежду им
           дипломатически ноти.
   2.      Настоящото споразумение може да бъде изменяно при взаимно съгласие на
           договарящите се страни чрез разменени между тях дипломатически ноти.
           Измененията влизат в сила при същите условия, каквито са упоменати в
           параграф 1, освен ако не е договорено друго между договарящите се страни.
   3.      Всяка договаряща се страна може да прекрати настоящото споразумение чрез
           уведомяване на другата в писмен вид. Прекратяването влиза в сила три месеца
           след уведомяването на другата договаряща се страна. Молбите за помощ,
           получени преди прекратяването на споразумението, трябва да се завършат в
           съответствие с разпоредбите на настоящото споразумение.
                                           Член 23
                               Текстове, считани за оригинал
   Настоящото споразумение е съставено в два екземпляра на български, чешки, датски,
   нидерландски, английски, естонски, фински, френски, немски, гръцки, унгарски,
   италиански, латвийски, литовски, малтийски, полски, португалски, румънски,
   словашки, словенски, испански, шведски и японски език, като всеки текст се счита за
   оригинал. В случай на разминаване на тълкуванието, текстовете на английски и
   японски имат предимство пред тези на останалите езици.
   Като свидетелство за горното, долуподписаните, надлежно упълномощени за това,
   подписаха настоящото споразумение.
   Съставено в Брюксел,
   За Европейската общност                За Правителството на Япония
BG                                           19                                        BG


Важна правна забележка

|

52007PC0815

Предложение за решение на Съвета за разрешаване на пускането на пазара на продукти, съдържащи, състоящи се или произведени от генетично модифицирана царевица MON863xMON810 (MON-ØØ863-5xMON-ØØ81Ø-6) съгласно Регламент (ЕО) № 1829/2003 на Европейския парламент и на Съвета (Само текстовете на френски и нидерландски език са автентични) (текст от значение за ЕИП) (представенo от Комисията)  /* COM/2007/0815 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 18.12.2007COM(2007) 815 окончателенПредложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON863xMON810 (MON-ØØ863-5xMON-ØØ81Ø-6) съгласно Регламент (ЕО) № 1829/2003 на Европейския парламент и на Съвета(Само текстовете на френски и нидерландски език са автентични) (текст от значение за ЕИП)(представенo от Комисията)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана царевица MON863xMON810, за която е подадена молба за пускане на пазара от Monsanto Europe S.A. до компетентните органи на Германия на 24 юни 2004 г., по силата на Регламент (ЕО) № 1829/2003 относно генетично модифицираните храни и фуражи.Приложеното предложение засяга също така пускането на пазара на други продукти, съдържащи или състоящи се от царевица MON863xMON810 за същите употреби, както всяка друга царевица, освен за отглеждане.На 31 март 2006 г. Европейският орган за безопасност на храните („ЕОБХ“) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON863xMON810, както са описани в заявлението, да имат неблагоприятно въздействие върху здравето на човека или на животните или върху околната среда[1].През месец октомври 2006 г. ЕОБХ публикува подробни пояснения за начина, по който забележките на компетентните органи на държавите-членки са били взети предвид в неговото становище.На 13 април 2007 г. ЕОБХ потвърди отново, че употребата на гена nptII като средство за маркировка в генетично модифицирани растения не създава риск за здравето на човека или на животните или за околната среда.На 28 юни 2007 г., в резултат на научна публикация относно повторния анализ на продължилото 90-дни изследване, проведено върху плъховете и поставящ под съмнение безопасността на царевицата MON 863, ЕОБХ потвърди предишната си положителната оценка на безопасността на царевицата MON 863.В този контекст, на 10 октомври 2007 г. бе представен за гласуване от страна на Постоянния комитет по хранителната верига и здравето на животните проект за решение на Комисията относно разрешаване пускането на пазара на Общността на продукти, съдържащи, състоящи се или произведени от генетично модифицирана царевица MON863xMON810. Комитетът не предостави становище: дванадесет държави-членки (149 гласа) са гласували за, единадесет държави-членки (119 гласа) са гласували против и четири държави-членки (77 гласа) са се въздържали.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/EО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON863xMON810 (MON-ØØ863-5xMON-ØØ81Ø-6) съгласно Регламент (ЕО) № 1829/2003 на Европейския парламент и на Съвета(Само текстовете на френски и нидерландски език са автентични) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[2], и по-специално член 7, параграф 3 и член 19, параграф 3 от него,като има предвид, че:(1) На 24 юни 2004 г. Monsanto Europe S.A. подаде до компетентните органи на Германия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON863xMON810 („заявлението“).(2) Заявлението също така обхваща пускането на пазара на други продукти, съдържащи или състоящи се от царевица MON863xMON810 за същата употреба, както всеки друг вид царевица, освен за отглеждане. Следователно, в съответствие с разпоредбите на член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани в приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[3] и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО.(3) На 31 март 2006 г. Европейският орган за безопасност на храните („ЕОБХ“) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON863xMON810, както са описани в заявлението („продуктите“), да имат неблагоприятно въздействие върху здравето на човека или на животните или върху околната среда[4]. В становището си ЕОБХ стигна до заключението, че използването на данните за отделни проявления в подкрепа на безопасността на продуктите е допустимо и взе предвид всички специфични въпроси и опасения, изразени от държавите-членки в контекста на консултацията на националните компетентни органи, както е предвидено в член 6, параграф 4 и член 18, параграф 4 от посочения регламент.(4) През месец октомври 2006 г., по искане на Комисията, ЕОБХ публикува подробни обяснения относно начина, по който са били взети предвид в становището му коментарите на компетентните органи на държавите-членки и публикува също така допълнителна информация за различните факти, взети под внимание от Експертната група по генетично модифицираните организми към ЕОБХ(5) В становището си ЕОБХ също така стигна до заключението, че планът за мониторинг на околната среда, състоящ се от общ план за наблюдение, представен от заявителя, отговаря на предвидената употреба на продуктите.(6) На 25 януари 2007 г., вследствие на коментарите от страна на обществеността и на доклад, публикуван от Световната здравна организация, в който канамицинът и неомицинът са категоризирани като „особено важни антибактериални агенти за хуманната медицина и за стратегиите за управление на риска, когато не се употребяват при хора“, Комисията консултира Европейската агенция по лекарствата (EMEA), относно терапевтичното значение за хуманната и ветеринарната медицина на антибиотиците, за които генът nptII придава издръжливост. След като получи отговора на Европейската агенция по лекарствата, Комисията консултира ЕОБХ относно оценката на безопасността на гена nptII и на генетично модифицираните растения, съдържащи този ген. На 13 април 2007 г. ЕОБХ потвърди предишната си оценка относно безопасността на генетично модифицираните растения, съдържащи гена nptII и стигна до заключението, че наличието на този ген в генетично модифицираните растения за използване в храни и фуражи не създава риск за здравето на човека или на животните или за околната среда.(7) На 15 март 2007 г., в резултат на научна публикация относно повторния анализ на продължилото 90-дни изследване, проведено върху плъхове, който поставя под съмнение безопасността на царевицата MON 863, Комисията консултира ЕОБХ относно евентуалното въздействие на анализа на изследването върху предишното му становище за царевицата MON 863. На 28 юни 2007 г. ЕОБХ посочи, че публикацията не повдига нови уместни въпроси от токсикологична гледна точка и потвърди предишното си положително становище за царевицата MON 863.(8) Предвид посочените съображения, следва да се издаде разрешително за продуктите.(9) За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[5].(10) Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003 по отношение на храни, хранителни съставки и фуражи, съдържащи, състоящи се или произведени от царевица MON863xMON810. Все пак, за да се гарантира употребата на продуктите в рамките на разрешителното, предвидено с настоящото решение, етикетирането на фуражи, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешително, следва да бъде придружено от ясно обозначение, че въпросните продукти не трябва да бъдат използвани за отглеждане.(11) Аналогично, становището на ЕОБХ не оправдава налагането на специфични условия и ограничения за пускането на пазара и/или специални условия или ограничения за употребата и обработването, включително изисквания за мониторинг след пускане на пазара или специални условия за защита на определени екосистеми /околна среда и/или географски зони, както е предвидено в член 6, параграф 5, буква д) и член 18, параграф 5 от Регламент (ЕО) № 1829/2003. Всяка необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.(12) Член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и изменението на Директива 2001/18/ЕО[6], определя изисквания за етикетиране за продукти, съдържащи или състоящи се от ГМО.(13) Настоящото решение трябва да бъде нотифицирано от Клиринговата къща по биобезопасност (BCH) на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[7].(14) Употребата, различна от тази за храна и фуражи, която е била разрешена за същия ГМО съгласно Решение 2006/47[8], както и равностойни условия относно пускането на пазара и мониторинга са включени в настоящото решение и следователно се регулират само от настоящото решение.(15) Постоянният комитет по хранителната верига и здравето на животните не предостави становище в рамките на срока, определен от неговия председател и следователно мерките, предвидени в настоящото решение трябва да бъдат приети от Съвета,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторГенетично модифицираната царевица ( Zea mays L.) MON863xMON810, получена чрез кръстоски между царевица, съдържаща проявленията MON-ØØ863-5 и MON-ØØ81Ø-6, както е посочено в буква б) от приложението към настоящото решение, получава единен идентификатор MON-ØØ863-5xMON-ØØ81Ø-6, както е предвидено в Регламент (ЕО) № 65/2004.Член 2 Разрешаване и пускане на пазараСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003, в съответствие с условията, определени в настоящото решение.а) храни и хранителни съставки, съдържащи, състоящи се или произведени от царевица MON-ØØ863-5xMON-ØØ81Ø-6;б) фуражи, съдържащи, състоящи се или произведени от царевица MON-ØØ863-5xMON-ØØ81Ø-6;в) продукти, различни от храни и фуражи, съдържащи или състоящи се от царевица MON-ØØ863-5xMON-ØØ81Ø-6 за същата употреба, както всяка друга царевица, освен за отглеждане.Член 3 Етикетиране1. С оглед на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „име на организма“ е „царевица“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-ØØ863-5xMON-ØØ81Ø-6, посочени в член 2, букви б) и в).Член 4 Мониторинг на въздействията върху околната среда1. Титулярът на разрешението осигурява изготвянето и изпълнението на плана за мониторинг на въздействията върху околната среда, както е определено в буква з) от приложението.2. Титулярът на разрешението предоставя на Комисията годишни доклади относно изпълнението и резултатите от дейностите, посочени в плана за мониторинг.Член 5 Регистър на ОбщносттаИнформацията, посочена в приложението към настоящото решение, е вписана в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6 Титуляр на разрешениетоТитуляр на разрешението е Monsanto Europe S.A., Белгия, представляващ Monsanto Company, Съединени американски щати.Член 7 ВалидностНастоящото решение се прилага за период от 10 години от датата на неговото нотифициране.Член 8 АдресатАдресат на настоящето решение е Monsanto Europe S.A., Scheldelaan 460, Haven 627 – B 2040 Антверпен, Белгия.Съставено в Брюксел на […] година.За СъветаПредседателПРИЛОЖЕНИЕа) Заявител и титуляр на разрешението:Име: Monsanto Europe S.A.Адрес: Scheldelaan 460, Haven 627 – B 2040 Антверпен – БелгияОт името на Monsanto Company - 800 N. Lindbergh Boulevard – St. Louis, Missouri 63167 – Съединени американски щати.б) Обозначение и спецификация на продуктите:(1) храни и хранителни съставки, съдържащи, състоящи се или произведени от царевица MON-ØØ863-5xMON-ØØ81Ø-6;(2) фуражи, съдържащи, състоящи се или произведени от царевица MON-ØØ863-5xMON-ØØ81Ø-6;(3) продукти, различни от храни и фуражи, съдържащи или състоящи се от царевица MON-ØØ863-5xMON-ØØ81Ø-6 за същата употреба, както всяка друга царевица, освен за отглеждане.Генетично модифицираната царевица MON-ØØ863-5xMON-ØØ81Ø-6, както е описана в заявлението, се произвежда чрез кръстоски между царевица, съдържаща проявленията MON-ØØ863-5 и MON-ØØ81Ø-6 и експресира протеина CryBb1, който придава резистентност към някои вредни насекоми от разред твърдокрили ( Diabrotica spp.) и протеина Cry 1 Ab, който придава поносимост към някои вредни насекоми от разред люспокрили ( Ostrinia nubilalis , Sesammia spp.). Генът nptII , придаващ резистентност спрямо канамицин, бе използван като средство за маркировка в процеса на генетичната модификация.в) Етикетиране:(1) С оглед на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „име на организма“ е „царевица“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-ØØ863-5xMON-ØØ81Ø-6, посочени в член 2, букви б) и в).г) Метод за откриване:-  Количествени методи в реално време, присъщи на явлението, основани на амплифициране на полимеразна верижна реакция (PCR) за генетично модифицирана царевица MON-ØØ863-5 и MON-ØØ81Ø-6, валидирани върху царевица MON-ØØ863-5xMON-ØØ81Ø-6.-  Потвърден от референтната лаборатория на Общността, създадена с Регламент (EО) № 1829/2003, публикуван на адрес: http://gmo-crl.jrc.it/statusofdoss.htm-  Референтен материал: ERM®-BF416 (за MON-ØØ863-5) и ERM®-BF413 (за MON-ØØ81Ø-6), достъпен посредством Съвместния изследователски център (СИЦ) на Европейската комисия и Института за референтни материали и измервания (IRMM) на следния адрес:http://www.irmm.jrc.be/html/reference_materials_catalogue/index.htmд) Единен идентификатор:MON-ØØ863-5xMON-ØØ81Ø-6е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологичното разнообразие:Клирингова къща по биобезопасност (BCH), регистрационен номер: вж. [ попълва се след нотификация ]ж) Условия или ограничения относно пускането на пазара, употребата или обработката на продуктите:Не се изисква.з) План за мониторинг:План за мониторинг на въздействията върху околната среда, съобразен с приложение VII към Директива 2001/18/EО.[Връзка: план, публикуван в интернет]i) Изисквания за мониторинг след пускането на пазара относно употребата на храната за консумация от хора:Не се изисква.Забележка: възможно е в бъдеще да се наложат изменения на връзките за достъп до необходимите документи. Тези изменения ще бъдат общодостъпни чрез актуализиране на регистъра на Общността за генетично модифицираните храни и фуражи.[1] http://www.efsa.europa.eu/EFSA/efsa_locale-1178620753816_1178620784282.htm[2] OВ L 268, 18.10.2003 г., стр. 1. Регламент, изменен с Регламент (ЕО) № 1981/2006 на Комисията (ОВ L 368, 23.12.2006 г., стр. 99).[3] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[4] http://www.efsa.europa.eu/EFSA/efsa_locale-1178620753816_1178620784282.htm[5] ОВ L 10, 16.1.2004 г., стр. 5.[6] ОВ L 268, 18.10.2003 г., стр. 24.[7] ОВ L 287, 5.11.2003 г., стр. 1.[8] ОВ L 26, 31.1.2006 г., стр. 17.


               ЕВРОПЕЙСКА КОМИСИЯ
            Брюксел, 14.9.2015
            COM(2015) 434 final
            2015/0195(NLE)
            Предложение за
            РЕШЕНИЕ НА СЪВЕТА
            относно подписването, от името на Европейския съюз, и временното прилагане на Споразумението между Европейския съюз и Кралство Тонга за премахване на визите за краткосрочно пребиваване

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               В Регламент (ЕО) № 539/2001
                  1
                на Съвета са посочени третите държави, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване. Регламент (ЕО) № 539/2001 се прилага от всички държави членки, с изключение на Ирландия и Обединеното кралство.

               Регламент (ЕО) № 539/2001 беше изменен с Регламент (ЕС) № 509/2014 на Европейския парламент и на Съвета
                  2
                с добавянето на 19 държави към приложение II, в което се посочват третите държави, чиито граждани са освободени от изискването за притежаване на виза. Тези 19 държави са: Вануату, Гренада, Доминика, Източен Тимор, Кирибати, Колумбия, Маршалови острови, Микронезия, Науру, Обединени арабски емирства, Палау, Перу, Самоа, Сейнт Винсънт и Гренадини, Сейнт Лусия, Соломонови острови, Тонга, Тринидад и Тобаго, и Тувалу. Позоваването на всяка от тези държави в приложение II се придружава от бележка под линия, в която се уточнява, че „освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз“.

               Регламент (ЕС) № 509/2014 бе приет на 20 май 2014 г. и влезе в сила на 9 юни 2014 г. През юли 2014 г. Комисията представи препоръка  до Съвета, който да я упълномощи да започне преговори за сключване на споразумения за премахване на визите с всяка една от следните 17 държави: Вануату, Гренада, Доминика, Източен Тимор, Кирибати, Маршалови острови, Микронезия, Науру, Обединени арабски емирства, Палау, Самоа, Сейнт Винсънт и Гренадини, Сейнт Лусия, Соломонови острови, Тонга, Тринидад и Тобаго, и Тувалу
                  3
               . На 9 октомври 2014 г. Съветът изпрати на Комисията указания за водене на преговорите.

               Първите споразумения за премахване на визите бяха подписани на 6 май 2015 г. (Обединени арабски емирства), 26 май 2015 г. (Източен Тимор) и 28 май 2015 г. (Вануату, Гренада, Доминика, Самоа, Сейнт Винсънт и Гренадини, Сейнт Лусия, Тринидад и Тобаго) и се прилагат временно от датата на подписването им до окончателното им влизане в сила.

               На 19 ноември 2014 г. в Брюксел започнаха преговорите с Тонга по споразумението за премахване на визите. По време на заседанието беше преразгледан целият проект на текста и бе постигнато съгласие по всичките му аспекти. След няколко последвали неофициални разговора споразумението беше парафирано на 29 май 2015 г. (Тонга) и 10 юни 2015 г. (Съюза) от главните преговарящи чрез размяна на писма. Държавите членки бяха уведомени по време на проведеното на 15 юни 2015 г. заседание на работна група „Визи“ на Съвета.

               2.ПРАВНО ОСНОВАНИЕ

               От страна на Съюза правното основание за споразумението е член 77, параграф 2, буква а) от Договора за функционирането на Европейския съюз (ДФЕС) във връзка с член 218 от него.

               Приложеното предложение представлява правният инструмент за подписване на споразумението. Съветът ще вземе решение с квалифицирано мнозинство.

               Като се вземе предвид фактът, че Тонга ще може да приключи бързо вътрешната си процедура за ратифициране, както и дългият период от време, изминал откакто Комисията предложи за първи път гражданите на Тонга да бъдат освободени от изискването за притежаване на виза (ноември 2012 г.), в предложеното решение относно подписването се предвижда временното прилагане на споразумението да започне от датата на подписването му в съответствие с член 218, параграф 5 от ДФЕС. Като се има предвид, че е необходимо одобрението на Европейския парламент преди сключването на споразумението, Комисията ще информира Европейския парламент относно временното прилагане на споразумението.

               3.РЕЗУЛТАТ ОТ ПРЕГОВОРИТЕ

               Комисията счита, че целите, определени от Съвета в неговите указания за водене на преговори, са постигнати и че проектът на споразумението за премахване на визите е приемлив за Съюза.

               Окончателното му съдържание може да бъде обобщено, както следва:

               Цел

               В споразумението се предвижда безвизово пътуване за гражданите на Европейския съюз и за гражданите на Тонга, когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни.

               С цел защита на еднаквото третиране на всички граждани на ЕС в споразумението бе включена разпоредба, постановяваща, че Тонга може да суспендира или да прекрати споразумението само по отношение на всички държави — членки на Европейския съюз, и съответно, Съюзът също може да суспендира или да прекрати споразумението само по отношение на всички свои държави членки.

               Специфичното положение на Обединеното кралство и Ирландия е отразено в преамбюла.

               Обхват

               Премахването на визите обхваща всички категории лица (притежателите на обикновен, дипломатически, служебен/официален и специален паспорт), пътуващи с всякаква цел, с изключение с цел упражняване на доходоносна дейност. За тази последна категория всяка държава членка, а също и Тонга, имат свободата да налагат изискването за притежаване на виза на гражданите на другата страна в съответствие с приложимото право на Съюза или националното право. За да се гарантира хармонизираното изпълнение, към споразумението е приложена съвместна декларация за тълкуването на категорията лица, които пътуват с цел упражняване на доходоносна дейност.

               Продължителност на пребиваването

               В споразумението се предвижда безвизово пътуване за гражданите на Европейския съюз и за гражданите на Тонга, когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни. Съвместна декларация относно тълкуването на този срок до 90 дни за всеки период от 180 дни е приложена към споразумението.

               В споразумението се отчита положението на държавите членки, които все още не прилагат изцяло достиженията на правото от Шенген. Докато тези държави членки не са част от Шенгенското пространство без вътрешни граници, премахването на визите предоставя право на гражданите на Тонга да пребивават за срок до 90 дни в рамките на всеки период от 180 дни на територията на всяка от тях (понастоящем това са България, Кипър, Румъния и Хърватия), независимо от срока, изчислен за цялото Шенгенско пространство.

               Териториално приложение

               В споразумението се съдържат разпоредби, отнасящи се до приложението му на териториално равнище: в случая на Франция и Нидерландия премахването на визите ще даде право на гражданите на Тонга да пребивават само на европейската територия на тези държави членки.

               Декларации

               В допълнение към гореспоменатите съвместни декларации към споразумението са приложени други две съвместни декларации:

               –за асоциирането на Норвегия, Исландия, Швейцария и Лихтенщайн към процеса на изпълнение, прилагане и развитие на достиженията на правото от Шенген;

               –за пълното разпространение на информацията за съдържанието и последствията от споразумението за премахването на визите и свързаните с него въпроси като условията за влизане.

               4.ЗАКЛЮЧЕНИЕ

               С оглед на горепосочените резултати Комисията предлага Съветът:

               –да вземе решение споразумението да бъде подписано от името на Съюза и да упълномощи председателя на Съвета да посочи лицето(лицата), надлежно оправомощено(и) да го подпише(ат) от името на Съюза,

               –да одобри временното прилагане на споразумението до неговото влизане в сила.

               2015/0195 (NLE)

               Предложение за

               РЕШЕНИЕ НА СЪВЕТА

               относно подписването, от името на Европейския съюз, и временното прилагане на Споразумението между Европейския съюз и Кралство Тонга за премахване на визите за краткосрочно пребиваване

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)С Регламент (ЕС) № 509/2014 на Европейския парламент и на Съвета
                  4
                позоваването на Тонга беше прехвърлено от приложение I в приложение II към Регламент (ЕО) № 539/2001
                  5
                на Съвета.

               (2)Позоваването на тази държава се придружава от бележка под линия, в която се посочва, че освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз.

               (3)С решението си от 9 октомври 2014 г. Съветът упълномощи Комисията да води преговори за сключване на споразумение между Европейския съюз и Тонга за премахване на визите за краткосрочно пребиваване. Преговорите по Споразумението започнаха на 19 ноември 2014 г.

               (4)Споразумението, парафирано чрез размяна на писма на 29 май 2015 г. (Тонга) и 10 юни 2015 г. (Съюза), следва да бъде подписано и приложените декларации одобрени. Споразумението следва да се прилага временно до приключване на процедурите за неговото официално сключване.

               (5)В съответствие с Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждава, че разпоредбите на Споразумението не се прилагат за Обединеното кралство и Ирландия,

               ПРИЕ НАСТОЯЩОТО РЕШЕНИЕ:

               Член 1

               Одобрява се от името на Европейския съюз подписването на Споразумението между Европейския съюз и Кралство Тонга за премахване на визите за краткосрочно пребиваване (наричано по-нататък „Споразумението“), при условие че то бъде сключено.

               Текстът на Споразумението е приложен към настоящото решение.

               Член 2

               Декларациите, приложени към настоящото решение, се одобряват от името на Съюза.

               Член 3

               Председателят на Съвета е упълномощен да посочи лицето(лицата), оправомощено(и) да подпише(ат) Споразумението от името на Съюза, при условие че то бъде сключено.

               Член 4

               Споразумението се прилага временно, считано от деня след датата на подписването му, до приключване на процедурите за сключването му.

               Съставено в Брюксел на  година.

                     За Съвета

                     Председател

                     (1)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване, ОВ L 81, 21.3.2001 г., стр. 1.

                     (2)
                  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване, ОВ L 149, 20.5.2014 г., стр. 67.

                     (3)
                  COM (2014) 467, 17.7.2014 г.

                     (4)
                  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване, ОВ L 149, 20.5.2014 г., стр. 67.

                     (5)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване, ОВ L 81, 21.3.2001 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 14.9.2015
            COM(2015) 434 final
            ПРИЛОЖЕНИЕ
            към
            Предложението за решение на Съвета
            относно подписването от името на Европейския съюз и временното прилагане на Споразумението за премахване на визите за краткосрочно пребиваване между Европейския съюз и Кралство Тонга

               ПРИЛОЖЕНИЕ

               към

               Предложението за решение на Съвета

               относно подписването от името на Европейския съюз и временното прилагане на Споразумението за премахване на визите за краткосрочно пребиваване между Европейския съюз и Кралство Тонга

               СПОРАЗУМЕНИЕ

               между Европейския съюз и Кралство Тонга за премахване на визите за краткосрочно пребиваване

               ЕВРОПЕЙСКИЯТ СЪЮЗ, наричан по-долу „Съюзът“ или „ЕС“, и

               КРАЛСТВО ТОНГА (наричано по-долу „Тонга“)

               заедно наричани по-долу „договарящите се страни“,

               С ЦЕЛ по-нататъшно развиване на приятелските отношения между договарящите се страни и като желаят да улеснят пътуванията чрез осигуряване на безвизово влизане и краткосрочно пребиваване за своите граждани,

               КАТО ВЗЕХА ПРЕДВИД Регламент (ЕC) № 509/2014 на Европейския парламент и Съвета от 15 май 2014 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване
                  1
               , чрез — inter alia — прехвърляне на 19 трети държави, включително Тонга, в списъка с трети държави, чиито граждани са освободени от изискването за притежаване на виза за краткосрочно пребиваване в държавите членки,

               КАТО ОТЧИТАТ, че в член 1 от Регламент (ЕС) № 509/2014 се предвижда, че за тези 19 държави освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва със Съюза,

               КАТО ЖЕЛАЯТ да защитят принципа на еднакво третиране на всички граждани на ЕС,

               КАТО ИМАТ ПРЕДВИД, че лицата, пътуващи с цел упражняване на доходоносна дейност по време на своето краткосрочно пребиваване, не попадат в приложното поле на настоящото споразумение и следователно за тази категория продължават да се прилагат съответните разпоредби на правото на Съюза и националното право на държавите членки, както и националното право на Тонга във връзка със задължението за притежаване на виза или освобождаването от него, и във връзка с достъпа до заетост,

               КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Цел

               Настоящото споразумение предвижда безвизово пътуване за гражданите на Съюза и за гражданите на Тонга , когато пътуват до територията на другата договаряща се страна за период, не по-дълъг от 90 дни в рамките на всеки период от 180 дни.

               ЧЛЕН 2

               Определения

               За целите на настоящото Споразумение

               a)
                     „държава членка“ означава всяка държава — членка на Съюза, с изключение на Обединеното кралство и Ирландия;

               б)
                     „гражданин на Съюза“ означава гражданин на държава членка съгласно определението в буква а);

               в)
                     „гражданин на Тонга“ означава всяко лице, което притежава гражданство на Тонга;

               г)
                     „Шенгенско пространство“ означава пространството без вътрешни граници, обхващащо териториите на държавите членки съгласно определението в буква а), които прилагат изцяло достиженията на правото от Шенген;

               ЧЛЕН 3

               Приложно поле

               1.
                     Гражданите на Съюза, които притежават валиден обикновен, дипломатически, служебен, официален или специален паспорт, издаден от държава членка, могат да влизат и пребивават без виза на територията на Тонга за периода на пребиваване, определен в член 4, параграф 1.

               Гражданите на Тонга, които притежават валиден обикновен, дипломатически, служебен, официален или специален паспорт, издаден от Тонга, могат да влизат и пребивават без виза на територията на държавите членки за периода на пребиваване, определен в член 4, параграф 2.

               2.
                     Параграф 1 от настоящия член не се прилага за лицата, пътуващи с цел упражняване на доходоносна дейност.

               За тази категория лица всяка държава членка може самостоятелно да реши да наложи изискването за притежаване на виза за гражданите на Тонга или да го оттегли в съответствие с член 4, параграф 3 от Регламент (ЕО) № 539/2001 на Съвета
                  2
               .

               За тази категория лица Тонга може да реши да наложи изискването за притежаване на виза или да отмени визовия режим за гражданите на всяка държава членка поотделно в съответствие със своето национално право.

               3.
                     Премахването на визите, предвидено с настоящото споразумение, се прилага, без да се засягат законите на договарящите се страни във връзка с условията за влизане и краткосрочно пребиваване. Държавите членки и Тонга запазват правото си да откажат влизане и краткосрочно пребиваване на своята територия, ако едно или повече от тези условия не са изпълнени.

               4.
                     Премахването на визите се прилага независимо от вида транспорт, използван за преминаване на границите на договарящите се страни.

               5.
                     Необхванатите от настоящото споразумение въпроси се уреждат от правото на Съюза, националното право на държавите членки и националното право на Тонга.

               ЧЛЕН 4

               Продължителност на пребиваването

               1.
                     Гражданите на Съюза могат да пребивават на територията на Тонга за период, не по-дълъг от 90 дни в рамките на всеки период от 180 дни.

               2.
                     Гражданите на Тонга могат да пребивават на територията на държавите членки, прилагащи изцяло достиженията на правото от Шенген, за период, не по-дълъг от 90 дни в рамките на всеки период от 180 дни. Този период се изчислява независимо от всякакво пребиваване в държава членка, която все още не прилага изцяло достиженията на правото от Шенген.

               Гражданите на Тонга могат да пребивават за период, не по-дълъг от 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на пребиваването, изчислена за територията на държавите членки, които прилагат изцяло достиженията на правото от Шенген.

               3.
                     Настоящото Споразумение не засяга възможността Тонга и държавите членки да удължат периода на пребиваване над 90 дни в съответствие със своето национално право и с правото на Съюза.

               ЧЛЕН 5

               Териториално приложение

               1.
                     По отношение на Френската република настоящото Споразумение се прилага само за европейската територия на Френската република.

               2.
                     По отношение на Кралство Нидерландия настоящото Споразумение се прилага само за европейската територия на Кралство Нидерландия.

               ЧЛЕН 6

               Съвместен комитет за управление на Споразумението

               1.
                     Договарящите се страни създават Съвместен комитет от експерти (наричан по-долу „Комитетът“), съставен от представители на Съюза и представители на Тонга. Съюзът се представлява от Европейската комисия.

               2.
                     Комитетът има следните задачи:

               а)
                     наблюдение на прилагането на настоящото Споразумение,

               б)
                     представяне на предложения за изменения или допълнения към настоящото Споразумение,

               в)
                     уреждане на спорове, възникнали при тълкуването или прилагането на настоящото Споразумение.

               3.
                     Комитетът се свиква при необходимост по искане на една от договарящите се страни.

               4.
                     Комитетът приема своя процедурен правилник.

               ЧЛЕН 7

               Връзка на настоящото Споразумение със съществуващи двустранни споразумения за премахване на визите между държавите членки и Тонга

               Настоящото Споразумение има предимство пред всички двустранни споразумения или договорености, сключени между отделните държави членки и Тонга, доколкото те уреждат въпроси, попадащи в приложното поле на настоящото споразумение.

               ЧЛЕН 8

               Заключителни разпоредби

               1.
                     Настоящото Споразумение се ратифицира или одобрява от договарящите се страни в съответствие с техните съответни вътрешни процедури и влиза в сила на първия ден от втория месец след датата на по-късната от двете нотификации, чрез които договарящите се страни се уведомяват една друга относно приключването на гореспоменатите процедури.

               Настоящото споразумение се прилага временно от деня след датата на неговото подписване.

               2.
                     Настоящото Споразумение се сключва за неопределен срок, освен ако действието му не бъде прекратено в съответствие с параграф 5.

               3.
                     Настоящото Споразумение може да бъде изменяно с писменото съгласие на договарящите се страни. Измененията влизат в сила, след като договарящите се страни са се уведомили една друга за приключването на необходимите им за тази цел вътрешни процедури.

               4.
                     Всяка договаряща се страна може да суспендира изцяло или частично прилагането на настоящото Споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за притежаване на виза от някоя от договарящите се страни. Другата договаряща се страна се уведомява за решението за суспендиране на изпълнението не по-късно от два месеца преди планираната дата на неговото влизане в сила. Договарящата се страна, която е суспендирала прилагането на настоящото Споразумение, незабавно информира другата договаряща страна, ако причините за това суспендиране отпаднат, и възобнови неговото прилагане.

               5.
                     Всяка договаряща се страна може да прекрати настоящото Споразумение с писмено уведомление до другата страна. Настоящото Споразумение престава да бъде в сила 90 дни след това.

               6.
                     Тонга може да суспендира прилагането на настоящото Споразумение или да го прекрати само по отношение на всички държави членки.

               7.
                     Съюзът може да суспендира прилагането на настоящото Споразумение или да го прекрати само по отношение на всички свои държави членки.

               Съставено в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, финландски, френски, чешки и шведски език, като всеки текст е еднакво автентичен.

               СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН

               Договарящите се страни вземат предвид съществуващите тесни връзки между Европейския съюз и Норвегия, Исландия, Швейцария и Лихтенщайн, по- специално въз основа на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.

               При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Тонга, от друга страна, незабавно да сключат двустранни споразумения за премахване на визите за краткосрочно пребиваване при условия, подобни на тези на настоящото споразумение.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ

               В желанието си да осигурят общо тълкуване договарящите се страни се съгласяват, че за целите на настоящото Споразумение категорията лица, упражняващи доходоносна дейност, обхваща лицата, които влизат с цел упражняване на доходоносно занятие или платена дейност на територията на другата договаряща се страна като наето лице или като доставчик на услуги.

               Тази категория следва да не обхваща:

               –
                     представителите на деловите среди, т.е. лицата, пътуващи с делова цел (без да са наети в държавата на другата договаряща се страна),

               –
                     спортистите или хората на изкуството, извършващи дейност по конкретен повод,

               –
                     журналистите, изпратени от медиите на своята държава по местоживеене, и

               –
                     стажантите в рамките на едно и също предприятие.

               Прилагането на настоящата Декларация се наблюдава от Съвместния комитет в рамките на отговорностите му съгласно член 6 от настоящото Споразумение, като той може да предложи изменения, когато въз основа на опита на договарящите се страни счита това за необходимо.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА ПЕРИОДА ДО 90 ДНИ В РАМКИТЕ НА ВСЕКИ ПЕРИОД ОТ 180 ДНИ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ

               Договарящите се страни приемат, че периодът до 90 дни в рамките на всеки период от 180 дни, както е предвидено в член 4 от настоящото Споразумение, означава или непрекъснато посещение, или няколко последователни посещения, чиято обща продължителност не надвишава 90 дни в рамките на всеки период от 180 дни.

               Понятието „всеки“ предполага прилагането на „подвижен“ референтен период от 180 дни, като се гледа назад всеки ден от пребиваването за последния период от 180 дни, за да се провери дали продължава да бъде изпълнявано изискването за 90 дни в рамките на всеки период от 180 дни. Това, наред с другото, означава, че липсата на непрекъснат период от 90 дни позволява ново пребиваване до 90 дни.

               СЪВМЕСТНА ДЕКЛАРАЦИЯ ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ПРЕМАХВАНЕ НА ВИЗИТЕ

               Като признават значението на прозрачността за гражданите на Европейския съюз и гражданите на Тонга, договарящите се страни се съгласяват да гарантират пълно разпространение на информацията за съдържанието и последиците от Споразумението за премахване на визите и свързаните с него въпроси, като условията за влизане.

               _________________

                     (1)
                  ОВ на ЕС L 149, 20.5.2014 г., стр. 67

                     (2)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ на ЕС L 81, 21.3.2001 г., стр. 1).


				|

		52013PC0580

			Предложение за РЕШЕНИЕ НА СЪВЕТА относно отмяната на Решение 2007/124/ЕО, Евратом на Съвета /* COM/2013/0580 final - 2013/0281 (APP) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
1.1.
Многогодишна
рамка за
периода 2007—2013 г.
Общата
програма за
сигурност и
гарантиране
на свободите
беше
създадена с
Многогодишната
рамка за
периода 2007—2013 г.
Основните ѝ
цели бяха да
осигури ефективно
оперативно
сътрудничество
в борбата с
тероризма и
последиците
от него, с организираната
престъпност
и с
престъпността
от общ
характер, да
подпомогне
събирането
на
разузнавателни
сведения на
европейско
равнище и да
укрепи
предотвратяването
на престъпността
и тероризма,
за да се
стимулира
изграждането
на сигурно
общество,
основано на
върховенството
на закона.
Тъй
като тези
цели имат
различни
правни основания
в Договорите
и коренно
различни правни
режими,
Общата
програма се
състоеше от
два различни
правни
инструмента.
Първо, с
Решение
2007/125/ПВР на Съвета
беше
създадена
специалната
програма
„Предотвратяване
и борба с
престъпността“
(наричана
по-нататък
„специална
програма ISEC“).
Специалната
програма
беше
съсредоточена
върху четири
тематични
области: предотвратяване
на
престъпността
и криминология,
правоприлагане,
защита и
подпомагане
на
свидетелите
и защита на
жертвите. Второ,
с Решение
2007/124/ЕО, Евратом
на Съвета беше
създадена
специалната
програма
„Предотвратяване,
готовност и
управление
на последиците
от тероризъм
и други
рискове,
свързани със
сигурността“
(наричана
по-нататък „специална
програма CIPS“).
Общата цел на
програмата
беше да
подпомогне
усилията на
държавите
членки за
предотвратяване,
подготовка и
защита на
населението
и критичната
инфраструктура
от
терористични
нападения и други
произшествия,
свързани със
сигурността.
1.2.
Многогодишна
рамка за
периода 2014—2020 г.
В общия
контекст на
фонда
„Вътрешна
сигурност“
инструментът
за финансово
подпомагане
на
полицейското
сътрудничество,
предотвратяването
и борбата с
престъпността
и управлението
на кризи
(наричан
по-нататък „ФВС-Полиция“)
ще
предоставя
финансово
подпомагане
за
полицейското
сътрудничество,
за обмена на
информация и
достъпа до
нея, за
предотвратяването
на
престъпления
и борбата с
трансграничната,
тежката и
организираната
престъпност,
включително
тероризма, за
защитата на
населението
и критична
инфраструктура
от
произшествия,
свързани със
сигурността,
и за
ефективното
управление на
рискове и
кризи,
свързани със
сигурността.
Следователно
специалните
програми ISEC и CIPS,
по които понастоящем
се
предоставя
финансово
подпомагане
в тази област
на
политиката
съгласно
Многогодишната
рамка за
периода 2007—2013 г., трябва
да бъдат
отменени
считано от 1
януари 2014 г. в
съответствие
с преходните
разпоредби.
Специалната
програма ISEC се
отменя с
Регламента
за създаване
на
ФВС-Полиция.
Специалната
програма CIPS
обаче не може
да бъде
отменена по
същия начин,
тъй като за
отмяната ѝ е
необходим
отделен
правен акт
заради
различните
правила при
гласуване в
резултат на
двойното ѝ
правно основание
(ЕО/Евратом).
Окончателната
разпоредба
относно
влизането в
сила на това
Решение
обаче е
изготвена
така, че
отмяната на
специалната
програма CIPS ще
съвпадне с
влизането в
сила на
Регламента
за създаване
на ФВС-Полиция
сякаш
отмяната на
специалната програма
CIPS е посочена в
самия
Регламент за създаване
на
ФВС-Полиция.
Следователно
отмяната на
специалната
програма CIPS и
отмяната на
специалната
програма ISEC ще
бъдат извършени
по един и същ
начин.
2.           ПРАВНИ
ЕЛЕМЕНТИ НА
ПРЕДЛОЖЕНИЕТО
2.1.        Съдържание
на
предлаганото
действие
С оглед
на
посоченото
по-горе
Комисията предлага
Решението за
създаване на
специалната
програма CIPS да
бъде
отменено
считано от 1
януари 2014 г.
2.2.        Правно
основание
Решение
2007/124/ЕО, Евратом
на Съвета
беше прието
на основание член
308 от Договора
за създаване
на Европейската
общност и
член 203 от
Договора за
създаване на
Европейската
общност за
атомна енергия.
Правното
основание на
настоящото
предложение
за отмяна на
посоченото
по-горе Решение
на Съвета е
член 352 от
Договора за
функционирането
на
Европейския
съюз и член 203
от Договора
за създаване
на
Европейската
общност за
атомна
енергия.
3.           ОТРАЖЕНИЕ
ВЪРХУ
БЮДЖЕТА
Предложението
няма пряко
отражение
върху
бюджета на
ЕС.
2013/0281 (APP)
Предложение
за
РЕШЕНИЕ
НА СЪВЕТА
относно
отмяната на
Решение 2007/124/ЕО,
Евратом на
Съвета
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 352 от него,
като
взе предвид
Договора за
създаване на Европейската
общност за
атомна
енергия, и по-специално
член 203 от него,
като
взе предвид
предложението
на Европейската
комисия,
след
предаване на
проекта на
законодателния
акт на
националните
парламенти,
като
взе предвид
съгласието
на
Европейския
парламент[1],
в
съответствие
със
специална
законодателна
процедура,
като
има предвид,
че:
(1)       Решение
2007/124/ЕО, Евратом
на Съвета за
създаване за
периода 2007—2013 г.,
като част от
Общата програма
за сигурност
и гарантиране
на свободите,
на специална
програма „Предотвратяване,
готовност и
управление
на последиците
от тероризъм
и други
рискове, свързани
със
сигурността“
обхваща
периода от 1
януари 2007 г. до 31
декември 2013 г.
(2)       Инструментът
за финансово
подпомагане
на полицейското
сътрудничество,
предотвратяването
и борбата с
престъпността
и управлението
на кризи като
част от фонд
„Вътрешна
сигурност“ е
създаден за
периода от 1
януари 2014 г. до 31
декември 2020 г.[2]
(3)       Решение
2007/124/ЕО, Евратом
на Съвета
следва да бъде
отменено
считано от
1 януари 2014 г.,
ПРИЕ
НАСТОЯЩОТО
РЕШЕНИЕ:
Член 1
Решение
2007/124/ЕО, Евратом
на Съвета се
отменя считано
от 1 януари
2014 г.
Член 2
1.         Тази
отмяна не
засяга
продължаването
или изменянето,
включително
пълната или
частичната
отмяна, на
проектите до
тяхното
приключване
или на
финансовата
помощ,
одобрена от
Комисията
въз основа на
Решение 2007/124/ЕО,
Евратом на
Съвета или
въз основа на
всеки друг
законодателен
акт, приложим
за тази помощ
към 31 декември 2013 г.
2.         Когато
приема
решения за
съфинансиране
по
инструмента
за финансово
подпомагане
на
полицейското
сътрудничество,
предотвратяването
и борбата с престъпността
и
управлението
на кризи като
част от фонд
„Вътрешна
сигурност“,
Комисията
взема
предвид
мерките,
приети въз
основа на Решение
2007/124/ЕО, Евратом
на Съвета
преди [дата
на
публикуване
в Официален
вестник],
които имат
финансово
отражение
през периода,
обхванат от
това
съфинансиране.
3.         Сумите,
предвидени
за
съфинансиране,
одобрени от
Комисията
между
1 януари 2011 г.
и 31 декември 2013 г.,
за които
необходимите
за приключване
на
операциите
документи не
са били изпратени
на Комисията
до изтичане
на крайния
срок за
представяне
на
окончателния
доклад,
автоматично
се отменят от
Комисията до
31 декември 2017 г.,
което води до
възстановяване
на
неправомерно
изплатените
суми.
Сумите,
свързани с
операции,
които са
спрени
поради
съдебни
производства
или административни
обжалвания
със
суспензивно
действие, не
се вземат
предвид при
изчисляването
на сумата,
която
подлежи на
автоматична
отмяна.
4.         До 30
юни 2015 г.
държавите
членки
представят
на Комисията
доклад за
оценка
относно
резултатите
и
последиците
от
действията,
съфинансирани
по силата на
Решение 2007/124/ЕО,
Евратом на
Съвета, за
периода 2011—2013 г.
5.         До 31
декември 2015 г.
Комисията
представя на
Европейския
парламент и на
Съвета
доклад
относно
постигнатите
резултати и
количествените
аспекти на
изпълнението
на Решение
2007/124/ЕО, Евратом
на Съвета за
периода 2011—2013 г.
Член
3
1.         Настоящото
решение
влиза в сила
в деня, в който
влиза в сила
Регламентът
на
Европейския
парламент и
на Съвета за
създаване на
инструмента
за финансово
подпомагане
на полицейското
сътрудничество,
предотвратяването
и борбата с
престъпността
и
управлението
на кризи като
част от фонд
„Вътрешна
сигурност“
(наричан
по-нататък
„Регламента
за
ФВС-Полиция“).
2.         Ако
Регламентът
за създаване
на ФВС-Полиция
влезе в сила
преди
публикуването
на настоящото
Решение в
Официален
вестник на
Европейския
съюз,
настоящото
Решение
влиза в сила
в деня след
публикуването
му.
Член 4
Адресати
на
настоящото
решение са
държавите
членки в
съответствие
с Договорите.
Съставено
в Брюксел на […]
година.
                                                                       За
Съвета
                                                                       Председател
[1]               ОВ
C [...], [...] г., стр. [...].
[2]               Предложение
за регламент
на
Европейския парламент
и на Съвета
за създаване
на
инструмента
за финансово
подпомагане
на
полицейското
сътрудничество,
предотвратяването
и борбата с
престъпността
и управлението
на кризи като
част от фонд
„Вътрешна
сигурност“, COM(2011)
753.